Document ID: 32014R0722

UREDBA VIJEĆA (EU) br. 722/2014
od 24. lipnja 2014.
o izmjeni Uredbe (EU) br. 1387/2013 o suspenziji autonomnih carina zajedničke carinske tarife za određene poljoprivredne i industrijske proizvode
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 31.,
uzimajući u obzir prijedlog Europske komisije,
budući da:
(1)
U interesu je Unije da se u cijelosti suspendiraju autonomne carine zajedničke carinske tarife za 100 proizvoda koji trenutačno nisu navedeni u Prilogu I. Uredbi Vijeća (EU) br. 1387/2013 (1). Te bi proizvode stoga trebalo unijeti u taj Prilog.
(2)
Zadržavanje suspenzije autonomnih carina zajedničke carinske tarife za sedam proizvoda koji su trenutačno navedeni u Prilogu I. Uredbi (EU) br. 1387/2013 više nije u interesu Unije. Te bi proizvode stoga bi trebalo izbrisati iz tog Priloga.
(3)
Potrebno je izmijeniti opis proizvoda za 76 suspenzija iz Priloga I. Uredbi (EU) br. 1387/2013 kako bi se uzeli u obzir tehnički razvoj proizvoda i gospodarski trendovi na tržištu ili kako bi se provele jezične prilagodbe. Nadalje, trebalo bi izmijeniti oznake TARIC četiri dodatna proizvoda. Osim toga, za tri dodatna proizvoda potrebno je višestruko razvrstavanje. S popisa suspenzija iz Priloga I. Uredbi (EU) br. 1387/2013 trebalo bi izbrisati suspenzije u pogledu kojih su potrebne izmjene te bi u taj popis trebalo ponovo unijeti izmijenjene suspenzije.
(4)
Za četiri proizvoda potrebno je, u interesu Unije, izmijeniti datum njihove obvezne revizije radi omogućavanja bescarinskog uvoza nakon tog datuma. Za te je proizvode izvršena revizija i određeni su novi datumi za njihovu sljedeću obveznu reviziju. Stoga bi ih trebalo izbrisati s popisa suspenzija iz Priloga I. Uredbi (EU) br. 1387/2013 te ih nakon potrebnih izmjena ponovno uvrstiti na taj popis.
(5)
Potrebno je prerasporediti četiri proizvoda koji su navedeni pod četirima različitim opisima proizvoda. Ta četiri proizvoda trebala bi sada spadati pod dva opisa proizvoda. Nadalje, trenutačno dvostruko razvrstavanje četiriju suspenzija koje se odnose na ta četiri proizvoda postalo je suvišno i stoga bi ga trebalo izmijeniti. Te bi suspenzije stoga trebalo izbrisati s popisa suspenzija iz Priloga I. Uredbi (EU) br. 1387/2013 te bi u taj popis trebalo ponovno uvrstiti izmijenjene suspenzije.
(6)
Kako bi se na primjeren način osigurala dobrobit od suspenzije u pogledu konkurentske sposobnosti dotičnih poduzeća posredstvom proizvoda s oznakom TARIC 4408393010, suspenzija koja se odnosi na te proizvode trebala bi se primjenjivati od 1. siječnja 2014.
(7)
Radi pojašnjenja trebalo bi izmijenjene unose označiti zvjezdicom.
(8)
Prilog II. Uredbi (EU) br. 1387/2013 trebalo bi nadopuniti dodatnim mjernim jedinicama za neke nove proizvode za koje su odobrene suspenzije kako bi se omogućio odgovarajući statistički nadzor. Radi dosljednosti iz Priloga II. Uredbi (EU) br. 1387/2013 također bi trebalo izbrisati dodatne mjerne jedinice dodijeljene proizvodima koji su uklonjeni iz Priloga I. Uredbi (EU) br. 1387/2013.
(9)
Uredbu (EU) br. 1387/2013 stoga bi trebalo izmijeniti na odgovarajući način.
(10)
Budući da izmjene na temelju ove Uredbe moraju proizvoditi učinke od 1. srpnja 2014., ova bi se Uredba trebala primjenjivati od tog datuma i stupiti na snagu na dan objave u Službenom listu Europske unije,
DONIJELO JE OVU UREDBU:
Članak 1.
Tablica u Prilogu I. Uredbi (EU) br. 1387/2013 mijenja se kako slijedi:
1.
između naslova i tablice unosi se sljedeća napomena:
„(*)
Suspenzija u vezi s proizvodom iz ovog Priloga u pogledu na koji su oznake KN ili TARIC ili opis proizvoda ili datum obvezne revizije izmijenjeni Uredbom Vijeća (EU) br. 722/2014 od 24. lipnja 2014. o izmjeni Uredbe (EU) br. 1387/2013 o suspenziji autonomnih carina zajedničke carinske tarife za određene poljoprivredne i industrijske proizvode (SL L 192, 1.7.2014., srt. 9.)”;
2.
unose se redci za proizvode iz Priloga I. ovoj Uredbi redoslijedom oznaka KN naznačenog u prvom stupcu tablice iz Priloga I. Uredbi (EU) br. 1387/2013;
3.
Brišu se redci za proizvode za koje su oznake KN i TARIC utvrđene u Prilogu II. ovoj Uredbi.
Članak 2.
Prilog II. Uredbi (EU) br. 1387/2013 mijenja se kako slijedi:
1.
dodaju se redci za dodatne mjerne jedinice za koje su oznake KN i TARIC utvrđene u Prilogu III. ovoj Uredbi;
2.
brišu se redci za dodatne mjerne jedinice za koje su oznake KN i TARIC utvrđene u Prilogu IV. ovoj Uredbi.
Članak 3.
Ova Uredba stupa na snagu na dan objave u Službenom listu Europske unije.
Primjenjuje se od 1. srpnja 2014.
Međutim, za proizvode s oznakom TARIC 4408393010 primjenjuje se od 1. siječnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 24. lipnja 2014.

Labels: 3
1
15
6